Vello Mikk

Vello Mikk (23. september 1938 Tuhalaane, Ritsu, Karksi, Viljandi – 19. märts 2018) oli eesti raadioajakirjanik.

Haridus
Vello Mikk lõpetas 1962. aastal Tallinna Pedagoogilise Instituudi kehakultuuri ja muusika erialal ning töötas lühikest aega õpetajana. Raadiotööd õppis ta Eesti Raadio Noorte Reporterite Klubis, kus üks tema juhendajaid oli Valdo Pant.Suri raadioajakirjanik Vello Mikk ERR Uudised, 19.03.2018.

Töö ja looming
Töö Eesti Raadios
Eesti Raadio ajakirjanikuna oli Mikk algul "Päevakaja" reporter, seejärel töötas aastakümneid meelelahutussaadete toimetuses RAMETO ja sisustas "Muusikalise tunni" saateid. Hiljem tegi ta toimetaja ja saatejuhina Vikerraadio muusikasaateid.

Tema 1996. aastal alustatud autorisaadete sari kandis pealkirja "Vello mikkser". Sellest on säilinud sadakond saadet."Vello mikkser" 98 saadet ERR-i arhiivis. Vaadatud 28.01.2024.

Üksikuid muusikateemalisi saateid juhtis ta ka Eesti Televisioonis, näiteks saatesarjades "Heli jälg", "Rõõm tööst", "Õhtutund" jm.

Tegevus filmide helikujundajana
Vello Mikk oli mitme kodumaise filmi helikujundaja (nt "Kodupinnale tulek. Kalju Lepik 70", 1990).

Tegevus muusikuna
Vello Mikk mängis trummarina Tallinna Pedagoogilise Instituudi ansamblis Ratex. Tegemist oli kursuseansambliga, kus musitseerisid näiteks Tiiu Varik, Vello Varik, Tiit Lehto, Rein Parve ja Aadu Birnbaum.Karl Kello. Kehakultuurikallakuga muusikaõpetus. Õpetajate Leht, 29.01.2010.

Tegevus džässifestivali korraldajana
Ta oli üks alates 1984. aastast toimuva džässifestivali Aravete Jazz algatajaid ja korraldajaid. Algul Aravete Jazzipäevade nime kandnud üritus oli eriti 1980. aastatel väga populaarne.Aravete Jazz kutsub suupilliga suvesse Pressiteade Jazzkaare kodulehel. Vaadatud 28.01.2024. Hiljem andis ta selle festivali kava kokkupaneku üle vennapoeg Jaak Mikule. Kadri Tonka. Aravete Jazz tutvustab akordioni Järva Teataja, 17.05.2005.Dünastia: Estoonlased ja džässimees ehk perekond Mikk ERR Klassikaraadio, 27.01.2019.

Isiklikku
Lavastaja ja teatritegelane Arne Mikk on tema vend.

Viited

Kategooria:Eesti raadioajakirjanikud
Kategooria:Tallinna Ülikooli vilistlased
Kategooria:Vana-Kaarli kalmistule maetud
Kategooria:Sündinud 1938
Kategooria:Surnud 2018